Kvinnegruppa «Xantippene»

Kvinnegruppa «Xantippene» ble dannet i Lillesand i 1975 som en utbrytergruppe fra Kvinnefronten i Lillesand – en del av den nasjonale kvinnefront-bevegelsen. Bakgrunnen skal ha vært den dominerende stilling som AKP(m-l) hadde i bevegelsen.

«Xantippene» hadde åpenbart hentet navnet sitt fra antikkens Xanthippe, Sokrates trettekjære kone. Gruppa arbeidet aktivt for kvinners kår i lokalmiljøet, både de hjemmearbeidende og de yrkesaktive, og en av de store kampsakene var å få etablert barnehagetilbud i Lillesand.

Arkivet
Arkivet etter Kvinnegruppa «Xantippene» befinner seg på KUBEN i Arendal. Arkivet inneholder avisutklipp, møtereferater, trykksaker og lignende fra perioden 1972-1976.

Referanser

Eksterne lenker
 

Norske politiske organisasjoner
Norske likestillingsorganisasjoner
Feminisme
Etableringer i 1975
1975 i Norge
Privatarkiv fra Aust-Agder
Arkiv oppbevart ved KUBEN